Vegdirektoratet åpner for fallem på veiene

Positive til radarstyrt fallem i 30-sonen.

STRAFFER FARTSBØLLER: Dersom du kjører for fort, åpner en fallem seg, og dekkene møter en stålkant. Vis mer

Publisert: Publisert: 17. september 2012 06:45

En radarstyrt fallem som skal gi råkjørere en smell, kan komme på norske veier.

Vegdirektoratet er positive til at den svenske teknologien kan testes i Norge.

Den automatiske løsningen som skal få folk til å respektere 30-soner, er testet ut i Linköping i Sverige.

tu.no skrev tidliger denne uken om Linköping kommune som stopper råkjørere med hull i veien .

Les også: De norske bilfellene er kommet for å bli

Aktuelt i 30-soner

– Vi er positive til at dette kan tas i bruk for å holde farten på et riktig nivå, sier Torbjørn Tronsmoen, seniorrådgiver i Vegdirektoratet.

Tiltaket er først og fremst aktuelt i 30-soner på kommunale eller fylkeskommunale veier.

– Det er opp til kommunene om de vil prøve ut denne teknologien. Hvis noen kommuner vil gjennomføre forsøk med dette, så vil vi se positivt på det, sier Tronsmoen.

Les også: Her kommer verdens lengste tunnel under sjøen

Ubehagelig opplevelse

Fartsdemperen heter Actibump, og er utviklet av selskapet Prodelox i samarbeid med Linköping kommune. Systemet er testet i Sverige.

Før fallemmen i Linköping ble installert, kjørte 70 prosent av bilene for fort ved radaren 50 meter foran fartshinderet. Nå er andelen kun 20 prosent.

Tanken med systemet er at lovlydige sjåfører ikke skal merke noe, mens de som ikke overholder fartsgrensen skal få en så ubehagelig opplevelse at de ikke gjør det neste gang. Systemet skal imidlertid ikke skade bilene.

– Bra prinsipp

Tronsmoen legger til at Vegdirektoratet generelt er positive til tiltak som hverdagsbilister eller lovlige bilister ikke merker.

– Vi synes det er et bra og sunt prinsipp, og denne fallemmen følger dette prinsippet, sier seniorrådgiveren.

Han legger til at det vil være en utfordring hvorvidt systemet takler norske vinterforhold.

Les også:

Saken ble opprinnelig publisert på tu.no